অসমের কোকরাঝাড়ে ভয়াবহ বিস্ফোরণ, উড়ল রেললাইনের একাংশ

ওয়েবডেস্ক- অসমের (Assam) কোকরাঝাড়ে (Kokrajhar) ভয়াবহ বিস্ফোরণ (IED Blast)। বুধবার  মধ্যরাতে এই বিস্ফোরণ ঘটে। রেললাইনের কাছে বিকট জোড়ে শব্দ হয়। উড়ে গেছে রেল লাইনের (Rail Line) একটি অংশ। আইইডি বিস্ফোরণ ঘটানো হয়েছে।

উত্তর-পূর্ব সীমান্তে রেলের কোকরাঝাড় ও সালাকাঠি স্টেশনের এই ভয়াবহ বিস্ফোরণ ঘটে রাত ১ টা নাগাদ। কোকরাঝাড় দিয়ে যাচ্ছিল একটি মালবাহী ট্রেনটি। তীব্র ঝাঁকুনি অনুভূত হতে ট্রেন থামিয়ে দেওয়া হয়। উড়ে গেছে আপ লাইনের একটি অংশ। এখনও পর্যন্ত কোনও জঙ্গি সংগঠন এর দায় স্বীকার করেনি। ঘটনায়  ক্ষতিগ্রস্ত হয়েছে রেললাইন। নাশকতার আশঙ্কা।  আইইডি বিস্ফোরণ। কোনও হতা-হতের খবর পাওয়া যায়নি।

রেললাইনের নিকটবর্তী বসতি এলাকায় এই বিকট জোড়ে শব্দ পান স্থানীয়রা। বিস্ফোরণের তীব্রতায়  আশেপাশের বাড়ি কেঁপে ওঠে।  উত্তর-পূর্ব সীমান্ত রেলের মুখ্য জনসংযোগ আধিকারিক কপিঞ্জল কিশোর শর্মা বলেন, ‘গোটা বিষয়টির তদন্তের ভার অসম পুলিশকে দেওয়া হয়েছে। আমরা বৃহস্পতিবার ভোর ৫টার মধ্যে ট্রেন চলাচল ফের স্বাভাবিক করতে পেরেছি।’

আরও পড়ুন-  মহিলাদের জন্য অনলাইনে জিহাদি শিক্ষা জইশ-ই-মহম্মদের

পুলিশ সূত্রে খবর, রাত ১টা নাগাদ চিনি ভর্তি একটি মালবাহী ট্রেন যাচ্ছিল। হঠাৎই প্রবল ঝাঁকুনি, ম্যানেজার ট্রেন থামিয়ে দেন। ট্র্যাকের একটি অংশ এবং বেশ কয়েকটি স্লিপার ক্ষতিগ্রস্ত হয়েছে। খবর পাওয়া মাত্রই ঘটনাস্থলে যায় অসম পুলিশ, রেলওয়ে সুরক্ষা বাহিনী (আরপিএফ), সরকারি রেলওয়ে পুলিশ (জিআরপি) এবং গোয়েন্দা সংস্থার দল ঘটনাস্থলে পৌঁছয়। সমস্ত কিছু খতিয়ে দেখা হচ্ছে। নিরাপত্তা জোরদার করা হয়েছে।

রেললাইন মেরামতের জন্য ইঞ্জিনিয়ররা রাতভর কাজ করায় ক্ষতিগ্রস্ত রেলপথে ট্রেন চলাচল কয়েক ঘণ্টার বন্ধ রাখা হয়েছিল। পরে সকাল ৫টা২৫ মিনিটে রেল চলাচল ফের শুরু হয়। এই বিভ্রাটের কারণে বেশ কয়েকটি ট্রেন দেরিতে চলছে।

দেখুন আরও খবর-