রেল লাইনের পাশে দেহ, কেরলে মহিলা আইবি অফিসারের রহস্যমৃত্যু

তিরুবনন্তপুরম: কেরলে (kerala) রেললাইনের (Rail Line) পাশ থেকে উদ্ধার মহিলা আইবি অফিসারের (IB Officer) দেহ। এই ঘটনায় জোর চাঞ্চল্য ছড়িয়েছে। পুলিশ এই ঘটনাকে অত্যন্ত গুরুত্বপূর্ণ বিবেচনা করে তদন্তে নেমেছে।

২৪ বছর বয়সী মহিলা আধিকারিকের নাম মেঘা মধুসূদনম (Megha Madhusudanam) । তিরুবনন্তপুরমের (Thiruvananthapuram) চক্কা এলাকা (Chakka Area) থেকে তার দেহ উদ্ধার হয়েছে। দেহ ময়নাতদন্তে পাঠানো হয়েছে।

মেঘা মধুসূদনম কর্মজগতে একজন দক্ষ অফিসার ছিল বলে জানিয়েছেন তার সহকর্মীরা। পরিবারের তরফের মেয়ের মৃত্যুর খবরে হতবাক সকলেই। পরিবার সূত্রে খবর, মেঘা খুব শান্ত প্রকৃতির মেয়ে ছিল। মানুষের সঙ্গে খুব কমই কথা বলত সে। ফরেন্সিক সায়েন্সে গ্র্যাজুয়েট মেঘা। মেঘার বাবা আইটিআইয়ের প্রিন্সিপাল, মা সরকারি কর্মী।

আরও পড়ুন: জঙ্গল সাফারিতে হাতির তাড়া, চালকের উপস্থিত বুদ্ধিতে প্রাণে বাঁচলেন শিল্পী মনোময় ভট্টাচার্য

পুলিশ সূত্রে খবর, মেঘা ইন্টেলিজেন্স ব্যুরো (আইবি)-তে কর্মরত ছিলেন। তিনি পথনমথিট্টা জেলার বাসিন্দা। কাজের সূত্রে আট আস আগে তিনি তিরুবনন্তপুরমে আসেন। তিরুবনন্তপুর বিমান বন্দরে ইমিগ্রেশন বিভাগে কর্তব্যরত ছিলেন তিনি।

সোমবার সকাল ৭টা নাগাদ ডিউটি সেরে সেখান থেকে বেরিয়ে যান। সাড়ে ৯টা নাগাদ পেট্টা ও চক্কার মাঝে রেললাইনে তাঁর দেহ পড়েছিল।

পুনে-কন্যাকুমারী এক্সপ্রেসের লোকো পাইলট জানান, লাইনে দাঁড়িয়ে ছিলেন ওই আইবি অফিসার। ট্রেনের ধাক্কায় তিনি পড়ে গিয়েছেন বলেই প্রাথমিকভাবে অনুমান পুলিশের। প্রত্যক্ষদর্শীদের বয়ান অনুযায়ী, মেঘাকে রেললাইন ধরে হাঁটতেও দেখা গিয়েছিল। রেল পুলিশের তরফে পেট্টা থানায় বিষয়টি জানানো হয়। তদন্ত শুরু হয়েছে। প্রাথমিক ভাবে ঘটনাটি আত্মহত্যা বলেই মনে করছে তারা। মেঘা সম্প্রতি ইন্টেলিজেন্স ব্যুরোতে যোগ দিয়েছিলেন বলে জানা গেছে।

মেঘা তিরুবনন্তপুরম আন্তর্জাতিক বিমানবন্দরের এমিগ্রেশন বিভাগে কাজ করতেন। পুলিশ জানিয়েছে, তারা ঘটনাস্থলের আশেপাশের সিসিটিভি ফুটেজ পরীক্ষা করে দেখছেন। মেঘার পরিবারের সদস্যের জিজ্ঞাবাবাদ করা হচ্ছে।

পুলিশের একজন ঊর্ধ্বতন কর্মকর্তা জানিয়েছেন, ঘটনাটিকে গুরুত্ব দিয়ে বিবেচনা করা হচ্ছে। ময়নাতদন্তের রিপোর্ট সামনে এল আসল কারণ জানা যাবে। আমরা সমস্ত সম্ভাব্য দিক থেকে তদন্ত করছি। মেঘার কল লিস্ট, বর্তমানে তার সমস্ত কার্যকলাপ পরীক্ষা করে দেখা হচ্ছে।

দেখুন অন্য খবর: